《赋得别梦依依到谢家八首 其六》
明代·王彦泓

朱箔纱空画舫轻，月明波上载卿卿。尊前绰约身如燕，帐底朦胧语是莺。

绛烛婢吹香未烬，卖花人唤梦初惊。颓鬟未拢凭栏久，偶爱跳鱼拨剌声。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。